EkBass/fiwiki-20250220-pages-articles huggingface dataset:
Lippulaivan kirjasto

Lippulaivan kirjasto on Espoon Espoonlahden kaupunginosassa toimiva yleinen kirjasto. Sen edeltäjä Kivenlahden kirjasto perustettiin vuonna 1983. Lippulaivan kirjasto avattiin Lippulaivan kauppakeskuksen yhteyteen maaliskuun lopulla 2022. Lippulaivan kirjasto kuuluu Espoon kaupunginkirjaston toimipisteiden joukkoon ja osa pääkaupunkiseudun Helmet-kirjastoverkkoa. Tilapäisenä kirjastona toiminut Pikkulaivan kirjasto suljettiin Lippulaivan kauppakeskukseen rakennetun suuremman kirjaston avauduttua. Avautuessaan Lippulaivan kirjasto korvasi myös Soukan kirjaston. == Lähteet == == Aiheesta muualla == * Pikkulaivan ja tulevan Lippulaivan kirjaston sijainti kartalla (espoo.fi) Luokka:Espoonlahti Luokka:Espoon kaupunginkirjasto
Kivikon koulu

Kivikon koulu on Kemin Kivikolla sijaitseva alakoulu. Koulussa annetaan opetusta luokka-asteille 1-6. Koulussa opiskelee yli 300 oppilasta. Koululla työskentelee 16 luokanopettajaa, erityisopettaja, englannin- ja saksan kielten opettaja, kaksi resurssiopettajaa ja seitsemän koulunkäynninohjaajaa. Koulun rehtorina toimii Ellen Nissinen. Koulun oppilaat asuvat pääasiassa Tervaharjulla, Heikosessa, Nauskassa, Ristikankaalla ja Kivikolla. Kivikon koulu on osa maailmanlaajuista Unesco-kouluverkostoa. Koulu on myöskin mukana iCare Erasmus+ -hankkeessa, jossa on mukana kouluja Espanjasta, Virosta, Puolasta, Makedoniasta ja Tšekistä. == Lähteet == Luokka:Kemin peruskoulut
Konsta Mäenpää

Konsta Johannes Mäenpää (s. 23. lokakuuta 1997) on suomalainen kreikkalais- roomalaisen tyylin painija. Hän edustaa Ilmajoen Kisailijoita ja häntä ovat valmentaneet Seppo ja Marko Yli-Hannuksela vuodesta 2007 sekä Jarkko Ala- Huikku vuodesta 2012. Hän on 183 senttimetriä pitkä ja on paininut 130 kilogramman sarjassa vuodesta 2017. Hän on EM-mitalisti. Mäenpää sijoittui nuorten EM-kilpailujen 96 kg:n sarjassa seitsemänneksi 2016. Hän saavutti nuorten MM-pronssia 120 kg:n painoluokassa 2017. Hän sijoittui alle 23-vuotiaiden MM-kilpailuissa 130 kg:n sarjassa viidenneksi 2018 ja 2019. Hän voitti nuorten Pohjoismaiden-mestaruuden 120-kiloisissa 2017. Mäenpää saavutti 130 kg:n painoluokassa EM-pronssia Budapestissa 2022. Pronssiottelussa hän voitti saksalaisen Franz Richterin. Edellisvuoden EM-kilpailuissa hän oli kymmenes. MM-kilpailuihin hän on osallistunut kahdesti sijoittuen parhaimmillaan 17:nneksi 2021. Mäenpää voitti 130 kilogramman painoluokan Grand Prix of Germany -turnauksessa 2019 ja Arvo Haavisto Cupissa 2021. Mäenpää on saavuttanut SM-kilpailuissa 85 kg:n sarjassa pronssia 2015 sekä 130-kiloisissa kultaa 2021, 2022 ja 2023, hopeaa 2018, 2019 ja 2020 sekä pronssia 2017. Mäenpää edustaa Saksan Bundesliigassa ASV Mainz 88:aa Konsta Mäenpään isä on kansanedustaja Juha Mäenpää. == Lähteet == Luokka:Suomalaiset kreikkalais-roomalaisen tyylin painijat Luokka:Vuonna 1997 syntyneet Luokka:Elävät henkilöt
Hyvinkään vesitorni

Hyvinkään vesitorni on Hyvinkään Sahanmäessä Karankadulla sijaitseva vesitorni. Se on Hyvinkään ensimmäinen pysyvä vesitorni. Sitä ennen Hyvinkäällä oli Sveitsiin rakennettu puurakenteinen, tilapäiseksi tarkoitettu vesitorni. Uuden vesitornin rakentamisesta alettiin keskustella 1940-luvun lopullaAmmattikoulun vesitorni ja Sveitsin puuvesitorni, Hyvinkään veden historiaa 7. Hyvinkää.fi ja torni valmistui vuonna 1951.Vanhoja valokuvia Hyvinkään veden historiaaMuistaja.fi Vesitornin suunnittelija oli Esko Lehtonen. Vesitornia on kutsuttu myös Karankadun vesitorniksi ja Ammattikoulun vesitorniksi vieressä sijaitsevan entisen Hyvinkään ammattikoulun, nykyisen Hyrian toimipisteen mukaan. Hyvinkäällä sijaitsee myös uudempi Puolimatkan vesitorni. == Lähteet == Luokka:Suomen vesitornit Luokka:Hyvinkään rakennukset ja rakennelmat
Kansainväliset Suurmarkkinat

Kansainväliset Suurmarkkinat on vuosittain kesällä/syksyllä järjestettävä tapahtuma, jossa on tarjolla suomalaisia ja kansainvälisiä tuotteita. Suomen tapahtuman takana on Tori- ja markkinakaupan palvelukeskus Oy. == Ajankohta == 2022: * Tampere 12. – 15.5. * Kerava 19. – 22.5. * Hämeenlinna 26. – 29.5. * Seinäjoki 2. – 5.6. * Lahti 9. – 12.6. * Jyväskylä 16. – 19.6. * Mikkeli 23.6. – 26.6. * Lappeenranta 30.6. – 3.7. * Raasepori 7. – 10.7. * Kristiinankaupungin markkinat 14. – 17.7. * Rauma 27. – 30.7. * Joensuu 4. – 7.8. * Kuopio 11. – 14.8. * Oulu 18. – 21.8. * Tornio 25. – 28.8. * Rovaniemi 1. – 4.9. * Pietarsaari 8. – 11.9. * Hyvinkää 15. – 18.9. * Turku 22. – 25.9. 2023: * Tampere 17. – 21.5.2023 * Kerava 25. – 28.5. * Seinäjoki 1. – 4.6. * Jyväskylä 8. – 11.6. * Lahti 15. – 18.6. * Mikkeli 22. – 25.6. * Lappeenranta 29.6. – 2.7. * Turku 6. – 9.7. * Kristiinankaupungin Kesämarkkinat 13. – 16.7. * Rauma 26. – 29.7. * Joensuu 3. – 6.8. * Kuopio 10. – 13.8. * Oulu 17. – 20.8. * Tornio 24. – 27.8. * Rovaniemi 31.8. – 3.9. * Kokkola 7. – 10.9. * Hyvinkää 14. – 17.9. * Helsinki 21.9. – 1.10. == Aiheesta muualla == * Kansainväliset Suurmarkkinat * International Grand Markets in Finland - Kansainväliset Suurmarkkinat Facebook Luokka:Markkinat
Ljudmila Novak

Ljudmila Novak (s. 1. elokuuta 1959 Maribor, Jugoslavia) on slovenialainen poliitikko. Hän edustaa Uusi Slovenia – Kristillisdemokraatit -puoluetta (NSi) ja toimi vuosina 2008–2018 sen puheenjohtajana. Hän on ollut vuosina 2004–2009 ja uudelleen vuodesta 2019 Euroopan parlamentin jäsen. == Ura == Novak liittyi silloisen Slovenian kristillisdemokraattisen puolueen (SKD) jäseneksi 1990-luvulla ja siirtyi vuonna 2000 uuteen Uusi Slovenia – Kristillisdemokraatit -puolueeseen (NSi). Hän toimi poliittisen uransa alussa vuosina 2001–2004 Moravčen kunnan pormestarina. Ennen uraa politiikassa hän työskenteli sloveenin ja saksan kielen opettajana. Novak tuli valituksi Euroopan parlamentin jäseneksi vuoden 2004 vaaleissa. Hän oli ensimmäisellä europarlamenttikaudellaan 2004–2009 kulttuuri- ja koulutusvaliokunnan jäsen. Marraskuussa 2008 hänet valittiin puolueensa puheenjohtajaksi. Aiemmin samana syksynä puolue oli menettänyt vaaleissa kaikki paikkansa Slovenian parlamentissa, kansalliskokouksessa. Vuoden 2011 vaaleissa puolue onnistui Novakin johdolla palaamaan parlamenttiin. Novakista tuli joulukuussa 2011, pian vaalien jälkeen, Slovenian kansalliskokouksen varapuheenjohtaja. Helmikuussa 2012 hän siirtyi Janez Janšan johtaman hallituksen varapääministeriksi ja ulkomaan sloveeniasioista vastaavaksi ministeriksi. Pääministeri Janša joutui eroamaan tehtävästään helmikuussa 2013 kansalliskokouksen antaman epäluottamuslauseen myötä. Hallituksen kaatumisen jälkeen Novak jatkoi kansalliskokouksen jäsenenä. Novak oli vuonna 2017 ehdokkaana Slovenian presidentinvaalissa. Hän sai 7,24 prosenttia vaalin ensimmäisellä kierroksella annetuista äänistä. Hän jatkoi puolueensa puheenjohtajana tammikuuhun 2018 saakka, jolloin ilmoitti eroavansa tehtävästä. Novakin seuraajaksi valittiin Matej Tonin. Novak palasi Euroopan parlamentin jäseneksi vuoden 2019 vaaleissa. Hän kuuluu Euroopan kansanpuolueen ryhmään ja on ympäristön, kansanterveyden ja elintarvikkeiden turvallisuuden valiokunnan jäsen. == Yksityiselämä == Ljudmila Novak on naimisissa ja hänellä on kolme lasta, kaksi tytärtä ja yksi poika. == Lähteet == Luokka:Puolueiden puheenjohtajat Luokka:Slovenialaiset europarlamentaarikot Luokka:Vuonna 1959 syntyneet Luokka:Elävät henkilöt
Surujen puisto

Surujen puisto on Hyvinkään Sahanmäessä sijaitseva pieni puisto. Se sijaitsee Niinistönkadun ja Kerkkolankadun risteyksessä. Puisto sijaitsee Suomen sisällissodan aikaisella, Hyvinkään taistelun punaisten teloituspaikalla. Nykyisen nimensä puisto sai vuonna 1990. Paikalla sijaitsee paikalla kaatuneille 147 punaiselle osoitettu Oiva Hurmeen suunnittelema muistomerkki. Muistomerkissä on teksti: Tällä paikalla 1918 he antoivat kaikkensa aatteelleen. Muistomerkki esittää maanpinnasta kohoavia käsiä, sillä teloitusten jälkeen haudattujen vainajien kädet olivat jääneet maanpinnan yläpuolelle. == Katso myös == * Kansalaissodassa 1918 kaatuneiden muistomerkki Puolimatkan hautausmaalla == Lähteet == Luokka:Hyvinkään puistot Luokka:Punaisten muistomerkit
Rautatienrakentajien muistomerkki

thumb|pysty|Rautatienrakentajien muistomerkki Hyvinkäällä. Rautatienrakentajien muistomerkki (myös Rautatierallari) on Hyvinkään Parantolan kaupunginosassa sijaitseva, vuonna 1957 paljastettu Wäinö Aaltosen suunnittelema patsas. Se on 3,6 metriä korkea ja se on valmistettu mustasta gabrosta.https://www.hyvinkaa.fi/kulttuuri-ja-vapaa-aika/julkiset- veistokset/waino-aaltonen/rautatienrakentajien-muistomerkki/ Muistomerkin paljastaminen aloitettiin 100 vuoden päähän hetkestä, jolloin Helsinki–Hämeenlinna-rautatien rakentaminen oli aloitettu. Patsaan jäntevän mieshahmon mallina toimi Aarno Seppälä. Muistomerkin jalustassa lukee: RAUTATEITTEMME RAKENTAJILLE 1857–1957. == Katso myös == * Luettelo Hyvinkään julkisista taideteoksista ja muistomerkeistä ==Lähteet== Luokka:Hyvinkään taideteokset ja muistomerkit Luokka:Wäinö Aaltosen veistokset
Parantolanpuisto

Parantolanpuisto on puisto Hyvinkäällä Parantolan kaupunginosassa. Nykyinen puisto muodostui sotien jälkeen vuonna 1946 – tätä aiemmin Parantolanpuiston alue oli kuulunut Hyvinkään parantolalle.https://www.visithyvinkaa.fi/fi- FI/page/5f902a2fefae1d79827308dc Parantolanpuistossa sijaitsee muun muassa Terho Sakin suunnittelema suihkulähde Pärskepyrstö.http://www.hyvinkaakuvat.com/paikkasivut/parantolanpuisto.htm == Lähteet == Luokka:Hyvinkään puistot
Oma-palvelut

Oma-palvelut voi tarkoittaa: * OmaKanta: terveystiedot ja reseptit * OmaKela: Kela * OmaVero * Te-palvelut == Lähteet ==
Väinö B. Wahlgrén

Väinö Bertil Wahlgrén (3. joulukuuta 1922 Sortavala – 17. tammikuuta 1994 Jyväskylä) oli suomalainen vaatetusalan yrittäjä ja yritysjohtaja, joka sai teollisuusneuvoksen arvonimen. Wahlgrénin vanhemmat olivat liikemies Kaarlo Väinö Wahlgrén ja Märtha Hilfrid Grönberg. Wahlgrén oli Karjalan Puku -yhtiön toimitusjohtaja vuodesta 1942, isänsä kuoleman jälkeen, joskin hän osallistui myös sekä talvisotaan että jatkosotaan. Wahlgrén toimi myös useiden muiden yritysten toimitusjohtajana sotavuosista aina 1960-luvulle asti. Sotien jälkeen Karjalan Puku -yritykselle rakennettiin Viipuriin jääneen tilalle uusi tehdas Jyväskylään. Yrityksestä kehittyi alallaan merkittävä, myös vientiä harjoittanut yhtiö, sekä talousalueellaan huomattava työllistäjä. Wahlgrénin johdolla perheyritys keskittyi miesten pukujen suunnitteluun ja valmistukseen. Wahlgrénilla oli useita alansa luottamustehtäviä, hän oli muun muassa Vatevan perustajia. Jyväskylän seudulla hän vaikutti monissa eri järjestöissä, tukien niiden toimintaa myös lahjoituksilla. Perheyhtiön johdossa yli viisikymmentä vuotta toiminut Wahlgrén sai teollisuusneuvoksen arvonimen vuonna 1973. Sotilasarvoltaan hän oli reservin luutnantti.Kuolleita. Teollisuusneuvos Väinö Wahlgren. Helsingin Sanomat, 26.1.1994, s. 4. ==Lähteet== Luokka:Suomalaiset yritysjohtajat Luokka:Suomalaiset yrittäjät Luokka:Suomalaiset lahjoittajat Luokka:Vuonna 1922 syntyneet Luokka:Vuonna 1994 kuolleet
Noora Vuorela

Noora Vuorela (s. 2. toukokuuta 1994) on suomalainen salibandyn pelaaja, pelipaikaltaan maalivahti. Hän on pelannut Suomen naisten maajoukkueessa lokakuun 2023 loppuun mennessä 30 ottelua. Hän on saavuttanut MM-hopeaa Bratislavassa 2017 ja Singaporessa 2023. Hän voitti alle 19-vuotiaiden maailmanmestaruuden 2012. Vuorela on edustanut Naisten Salibandyliigassa eli nykyisessä F-liigassa Turun Palloseuraa kausina 2010–2011, 2012–2014 ja kaudesta 2015–2016 alkaen. Hän on pelannut liigassa kauden 2022–2023 loppuun mennessä 204 runkosarjaottelua ja 48 pudotuspeliä. Hän voitti Suomen- mestaruuden vuosina 2022 ja 2023. Vuorela kouluttautui aluksi merkonomiksi mutta on sittemmin työskennellyt levyseppähitsaajana. == Lähteet == Luokka:Suomalaiset salibandymaalivahdit Luokka:Vuonna 1994 syntyneet Luokka:Elävät henkilöt
Sini Vasankari

Sini Vasankari (s. 30. huhtikuuta 2000) on suomalainen salibandyn pelaaja, pelipaikaltaan puolustaja. Hän on edustanut Naisten Salibandyliigassa eli nykyisessä F-liigassa Turun Palloseuraa kausina 2015–2019 ja kaudesta 2020–2021 alkaen. Hän on pelannut liigassa kauden 2021–2022 loppuun mennessä 57 runkosarjaottelua, joissa hän on tehnyt kuusi maalia ja saanut kuusi syöttöpistettä, sekä 23 pudotuspeliä, joissa hän on tehnyt kaksi maalia. == Lähteet == Luokka:Suomalaiset salibandyn pelaajat Luokka:Vuonna 2000 syntyneet Luokka:Elävät henkilöt
Tiina Hoikkala

Tiina Hoikkala (s. 29. kesäkuuta 1993 Turku) on suomalainen salibandyn pelaaja, pelipaikaltaan puolustaja. Hän on edustanut Naisten Salibandyliigassa eli nykyisessä F-liigassa kaarinalaista West Coast Sheriffsiä kaudella 2013–2014 ja Turun Palloseuraa kaudesta 2017–2018 alkaen. Hän on pelannut liigassa kauden 2021–2022 loppuun mennessä 110 runkosarjaottelua, joissa hän on tehnyt 19 maalia ja antanut 18 maaliin johtanutta syöttöä, sekä 25 pudotuspeliä, joissa hän on tehnyt yhden maalin ja saanut yhden syöttöpisteen. Hän voitti Suomen-mestaruuden vuonna 2022. Hoikkalan kasvattajaseura on SB Naantali. == Lähteet == Luokka:Suomalaiset salibandyn pelaajat Luokka:Vuonna 1993 syntyneet Luokka:Elävät henkilöt
Joanna Kaasalainen

Joanna Kaasalainen (s. 20. joulukuuta 2002) on suomalainen salibandyn pelaaja, pelipaikaltaan puolustaja. Hän on edustanut Naisten Salibandyliigassa eli nykyisessä F-liigassa Turun Palloseuraa kaudesta 2018–2019 alkaen. Hän on pelannut liigassa kauden 2021–2022 loppuun mennessä 75 runkosarjaottelua, joissa hän on tehnyt 12 maalia ja antanut 16 maaliin johtanutta syöttöä, sekä 26 pudotuspeliä, joissa hän on tehnyt kaksi maalia ja saanut yhden syöttöpisteen. Hän voitti Suomen-mestaruuden vuonna 2022. == Lähteet == Luokka:Suomalaiset salibandyn pelaajat Luokka:Vuonna 2002 syntyneet Luokka:Elävät henkilöt
Lenni Lainesalo

Lenni Lainesalo, lempinimeltään ”Asseri”, (10. toukokuuta 1929 Vanaja – 28. huhtikuuta 2018IIHF Guide & Record Book, s. 616. Moydart Press, 2023.) oli suomalainen jääkiekkoilija ja jalkapalloilija. Hän edusti molemmissa lajeissa Hämeenlinnan Pallokerhoa. Jääkiekossa hän oli pelipaikaltaan puolustaja, ja hän pelasi myös Suomen jääkiekkomaajoukkueessa ensimmäisenä HPK:n kasvattina. Hän saavutti hopea- ja pronssimitalit jääkiekon Suomen mestaruudessa. Myöhemmin hän toimi joukkueenjohtajana. Hän on kuulunut HPK:n Hall of Fameen vuodesta 2019. Jalkapallossa hän on pelannut Liitto-Lehdistö-ottelussa lehdistön joukkueessa. == Lähteet == Luokka:Suomalaiset jääkiekkoilijat Luokka:Suomalaiset jalkapalloilijat Luokka:Vuonna 1929 syntyneet Luokka:Vuonna 2018 kuolleet
Se on sitten kevät

Se on sitten kevät on Seppo Wallinin ohjaama suomalainen televisioelokuva vuodelta 1972. Elokuva on MTV-teatterin tuottama ja se sai ensi-iltansa Mainos-TV:n Aitiopaikka-ohjelmapaikalla 11.03.1972. Elokuva perustuu Marja- Liisa Vartion samannimiseen romaaniin vuodelta 1957. Eila Pehkonen voitti elokuvasta vuonna 1972 parhaan naispääosan Jussin. Elokuvassa Anni menee töihin karjakoksi maatilalle, jossa hän tapaa talossa renkinä työskentelevän Napoleonin. Elokuva kertoo heidän rakkaustarinansa. == Näyttelijät == == Lähteet == Luokka:Suomalaiset televisioelokuvat Luokka:Vuoden 1972 suomalaiset elokuvat Luokka:Jussi-palkitut elokuvat
Cira Virta

Cira Virta (s. 6. elokuuta 2003) on suomalainen salibandyn pelaaja, pelipaikaltaan puolustaja. Hän on edustanut Naisten Salibandyliigassa eli nykyisessä F-liigassa helsinkiläistä EräViikinkejä kausina 2019–2021 ja Turun Palloseuraa kausilla 2021–2024. Hän on pelannut liigassa kauden 2023–2024 loppuun mennessä 107 runkosarjaottelua, joissa hän on tehnyt 12 maalia ja antanut 17 maaliin johtanutta syöttöä, sekä 41 pudotuspeliä, joissa hän on tehnyt kuusi maalia ja saanut neljä syöttöpistettä. Hän on voittanut Suomen- mestaruuden vuosina 2022, 2023 ja 2024. Virta on pelannut Suomen naisten maajoukkueessa neljä ottelua, joissa hän on saanut kaksi syöttöpistettä. == Lähteet == Luokka:Suomalaiset salibandyn pelaajat Luokka:Vuonna 2003 syntyneet Luokka:Elävät henkilöt
Stepped Up and Scratched

Stepped Up and Scratched on Asking Alexandrian remix-albumi, joka julkaistiin 21. marraskuuta 2011. == Kappaleet == # # # # # # # # # # # # # # # # == Lähteet == Luokka:Vuoden 2011 remix-albumit Luokka:Asking Alexandrian albumit
From Death to Destiny

From Death to Destiny on Asking Alexandrian studioalbumi, joka julkaistiin 6. elokuuta 2013. == Kappaleet == # # # # # # # # # # # # # (bonuskappale) == Arvostelut == * Kaaoszine: 7/10Asking Alexandria – From Death To Destiny Viitattu 3.4.2022. == Lähteet == Luokka:Vuoden 2013 albumit Luokka:Asking Alexandrian albumit
The Black

The Black on Asking Alexandrian studioalbumi, joka julkaistiin 25. maaliskuuta 2016. == Kappaleet == # # # # # # # # # # # # == Arvostelut == * Kaaoszine: 8/10Asking Alexandria – The Black Viitattu 3.4.2022. == Lähteet == Luokka:Vuoden 2016 albumit Luokka:Asking Alexandrian albumit
Asking Alexandria (albumi)

Asking Alexandria on Asking Alexandrian eponyymi studioalbumi, joka julkaistiin 15. joulukuuta 2017. == Kappaleet == # # # # # # # # # # # # # == Arvostelut == * Imperiumi: 8-/10Levyarvostelu: Asking Alexandria - Asking Alexandria Viitattu 3.4.2022. * Kaaoszine: 7½/10Kypsymistä vai kaupallistumista? – Asking Alexandrian ”Asking Alexandria” Viitattu 3.4.2022. * Soundi: Levyarvio: Metalcore-juurista versoi ehtaa teatraalisuutta – Asking Alexandria yllättää vihaajat housut nilkoissa Viitattu 3.4.2022. == Lähteet == Luokka:Vuoden 2017 albumit
Old Demons

Old Demo[n]s on suomalaisen heavy metal -yhtye Agonizerin albumi, joka koostuu yhtyeen vanhoista demoista. Albumi julkaistiin 13. marraskuuta 2020. == Kappaleet == # # # # # # # # # # # # == Lähteet == == Aiheesta muualla == * Luokka:Vuoden 2020 albumit Luokka:Suomalaiset metallialbumit
High Life

High Life on vuonna 2018 ensi-iltansa saanut kansainvälisesti tuotettu scifi- kauhuelokuva, jonka on ohjannut Claire Denis. Se on Denisin ensimmäinen englanninkielinen elokuva. Pääosia esittävät Robert Pattinson, Juliette Binoche, André Benjamin ja Mia Goth. Elokuva kertoo joukosta rikollisia, jotka ovat välttäneet kuolemanrangaistuksen vastineena osallistumisesta avaruuslentoon, jossa he ovat osallisena hullun lääkärin ihmiskokeissa. High Life sai maailmanensi-iltansa Toronton elokuvajuhlilla 9. syyskuuta 2018. Se sai positiivisen vastaanoton kriitikoilta. == Näyttelijät == == Lähteet == == Aiheesta muualla == * Virallinen sivusto * * * Luokka:Vuoden 2018 yhdysvaltalaiset elokuvat Luokka:Vuoden 2018 brittiläiset elokuvat Luokka:Vuoden 2018 ranskalaiset elokuvat Luokka:Vuoden 2018 saksalaiset elokuvat Luokka:Yhdysvaltalaiset tieteiskauhuelokuvat Luokka:Yhdysvaltalaiset draamaelokuvat Luokka:Brittiläiset draamaelokuvat Luokka:Ranskalaiset draamaelokuvat Luokka:Saksalaiset draamaelokuvat Luokka:Puolalaiset draamaelokuvat Luokka:A24:n elokuvat
Svjatošynin metroasema

Svjatošyn () on yksi Kiovan metron asemista. Se avattiin 5. marraskuuta 1971. == Lähteet == == Aiheesta muualla == Luokka:Kiovan metro
Starckjohannin entinen pääkonttori

Starckjohannin entinen pääkonttori on Matti Suurosen suunnittelema, vuonna 1970 valmistunut, Lahdessa sijaitseva rakennus. Rakennus sijaitsee Vahva- Jussin alueella, ja se on suojeltu asemakaavassa. Alun perin nelikerroksinen rakennus toimi Starckjohann-yrityksen keskuskonttorina. Vuonna 1977 rakennusta korotettiin kerroksella. Tutkija Riitta Niskanen on määritellyt, että rakennuksen leimaa-antavana piirteenä ovat julkisivujen voimakkaasti profiloidut kasettimaiset betonielementit. Niissä voi nähdä toistuvan I-palkin, yhtiön vanhan tunnuksen muodon. == Lähteet == Luokka:Lahden rakennukset ja rakennelmat Luokka:Toimistorakennukset
Emilio Pericoli

Emilio Pericoli (7. tammikuuta 1928 – 9. huhtikuuta 2013) oli italialainen laulaja. Pericoli nousi julkisuuteen levytettyään coverversion vuoden 1961 San Remon musiikkifestivaalien voittokappaleesta "Al di là", joka saavutti kansainvälistä menestystä. Pericoli osallistui San Remon musiikkifestivaaliin vuonna 1962 kappaleella "Quando quando quando" ja sijoittui kilpailussa neljänneksi. Vuonna 1953 Pericoli voitti San Remon musiikkifestivaalit kappaleella "Uno per tutte" ja valikoitui samalla Italian edustajaksi saman vuoden Eurovision laulukilpailuun. Pericoli esitti saman vuoden San Remon musiikkifestivaaleilla myös kappaleen "Sull'acqua", joka sijoittui kahdeksanneksi. Kansainvälisessä Eurovision laulukilpailussa Pericoli sijoittui kolmanneksi. ==Diskografia== ===Albumithttps://www.discogs.com/es/artist/1291296-Emilio-Pericoli=== *Souvenir Of Naples (1957) *Amori D'Altri Tempi (1961) *Amori Dei Nostri Anni Ruggenti (1962) *The Golden Hits Of Italy (1963) *Os Sucessos De Ouro De Emilio Pericoli (1965) *From Roma With Love (Da Roma Con Amore) (1966) *Il Mondo (1966) *Intorno Al Mondo (1969) *Amori D'Altri Tempi (1972) ==Lähteet== Luokka:Italialaiset laulajat Luokka:Italian euroviisuedustajat Luokka:Vuoden 1963 euroviisuedustajat Luokka:Vuonna 1928 syntyneet Luokka:Vuonna 2013 kuolleet
Aurora-mitali

Aurora-mitali on Varsinais-Suomen liiton vuosittain myöntämä tunnustus henkilölle, yhteisölle tai viranomaiselle, joka on ansioitunut maakunnan hyväksi tieteen, taiteen tai muulla kulttuurin alalla tehdystä työstä. Mitalia on myönnetty vuodesta 1977 asti. Sen saajan päättää Varsinais-Suomen liiton maakuntahallitus. Mitalin nimi periytyy Turussa 1700-luvun lopulla toimineesta Aurora-seurasta, joka oli Suomen ensimmäisiä kulttuuriseuroja. Latinankielinen sana aurora tarkoittaa aamuruskoa. Vuoteen 2000 saakka mitalin saajia saattoi olla useita vuosittain, mutta myöhemmin sen on saanut vain yksi taho kunakin vuonna. Suomen itsenäisyyden 100-vuotisjuhlavuonna 2017 mitali myönnettiin kuitenkin kolmelle. == Aurora-mitalin saaneita henkilöitä ja yhteisöjä == * Raimo Aarras * Carin Bryggman * Gottfrid Gräsbeck * Tuomas Haapanen * Joel Hallikainen * Kaarlo Hartiala * Ilkka Heilä * Mikko Heiniö * Sakari Hinneri * Lauri Hollmén * Tapio Horila * Viljo Hurme * Kaarlo Isotalo * Alpo Jaakola * Pirkko Jaakola * Paavo Kallio * Taavi Kilpi * Harry Kivijärvi * Timo Kotilainen * Mikko Kouki * Heli Laaksonen * Yrjö Lalla * Raija Lehmussaari * Kauko Lehtinen * Nikolai Lehto * Arkkitehtitoimisto Laiho-Pulkkinen-Raunio Oy * Laura Luostarinen * Karita Mattila * Juhani Merilahti * Inke Mikkola * Michael Monroe * Riitta Monto * Lauri Nautela * Vilho Niitemaa * Hanna Nurminen * Johanna Oras * Väinö Pääkkönen * Harri Raitis * Max Salmi * Unto Salo * Lahja Salviander * Arje Scheinin * Aiju von Schöneman * Tuulikki Soini * Suomen maatalousmuseo Sarka * Tanssiteatteri Eri * Rauno Tenovuo * Ole Torvalds * Turkuseura * Turun Soitannollinen Seura * Veikko Hulkko * Pentti Viherluoto * Jussi Vikainen * Keijo Virtanen * Per-Olof Welin * Paula Wilson == Lähteet == Luokka:Suomalaiset taide- ja kulttuuripalkinnot Luokka:Varsinais-Suomi
Aslak Kipinä

Aslak Kipinä on oululainen lapsinäyttelijä, joka on tullut tunnetuksi pääroolistaan Oulun kaupunginteatterin Billy Elliot -musikaalissa. Kipinä jakaa pääroolin niin ikään oululaisen Kimi Lumpeen kanssa. Kipinä on laulanut Ynnin Poikien kuorossa viisi vuotta, ja esiintynyt tiernapojissa neljä vuotta, muun muassa Herodeksen roolissa. == Lähteet == == Aiheesta muualla == * Oulun teatteri: Lee Hall – Billy Elliot – Tarina itseksi tulemisesta * Facebook – Oulun teatteri: Billyä esittävät Aslak Kipinä ja Kimi Lumme * Youtube: Billyt löytyivät Oulusta [haastattelu] * BETM – TheSkyKid.com: Meet Billy Elliot: Aslak Kipinä * Facebook: Rantapohja - Tiernakilpailun voittajajoukkue esiintyi... * Oulun ylioppilaslehti: Arvio: Toiveikas suurmusikaali Billy Elliot tarjoaa iloa ja voimaa synkkään aikaan Luokka:Elävät henkilöt Luokka:Suomalaiset lapsinäyttelijät Luokka:Syntymävuosi puuttuu
Tanja Fajon

Tanja Fajon (s. 9. toukokuuta 1971 Ljubljana, Jugoslavia) on slovenialainen poliitikko. Hän edustaa sosiaalidemokraattista puoluetta ja on toiminut vuodesta 2020 sen puheenjohtajana. Hän on ollut vuodesta 2009 Euroopan parlamentin jäsen. == Ura == Ennen uraa politiikassa Fajon oli toimittaja. Hän työskenteli vuosina 1991–1995 Radio glas Ljubljanessa, vuonna 1993 Republika- lehdessä ja vuosina 1995–2009 yleisradioyhtiö RTV Slovenijassa. Vuosina 2001–2009 hän toimi RTV Slovenijan kirjeenvaihtajana Brysselissä. Fajon valittiin Euroopan parlamenttiin ensimmäisen kerran vuoden 2009 vaaleissa. Hän kuuluu sosialistien ja demokraattien ryhmään (S&D;) ja oli ensimmäisellä europarlamenttikaudellaan kansalaisvapauksien sekä oikeus- ja sisäasioiden valiokunnan jäsen. Hänet valittiin jatkamaan Euroopan parlamentin jäsenenä vaaleissa 2014 ja vaaleissa 2019. Fajon jatkoi toisella europarlamenttikaudellaan saman valiokunnan jäsenenä, kolmannella europarlamenttikaudellaan hän on ollut ulkoasiainvaliokunnan jäsen. Toukokuussa 2020 Fajon nousi varapuheenjohtajan paikalta Slovenian sosiaalidemokraattisen puolueen väliaikaiseksi puheenjohtajaksi edellisen puheenjohtajan Dejan Židanin erottua. Lokakuussa 2020 hänet valittiin täydelle puheenjohtajakaudelle. Fajon sai online-puoluekokouksessa 276 ääntä ja vastaehdokas Jani Prednik 107. == Yksityiselämä == Tanja Fajon on naimisissa Veit-Ulrich Braunin kanssa. Braun on saksalainen toimittaja, jonka Fajon tapasi molempien toimiessa television kirjeenvaihtajina Brysselissä. == Lähteet == == Aiheesta muualla == * * * Luokka:Puolueiden puheenjohtajat Luokka:Slovenialaiset europarlamentaarikot Luokka:Slovenialaiset toimittajat Luokka:Vuonna 1971 syntyneet Luokka:Elävät henkilöt
Julia Quinn

Julie Pottinger (s. 1970), kirjailijanimeltään Julia Quinn, on yhdysvaltalainen kirjailija. Hän on kirjoittanut monia suosittuja historiallisia romaaneja, joista tunnetuin on Bridgerton-sarja. Hänen teoksiaan on käännetty 41 kielelle ja ne ovat saavuttaneet New York Timesin bestseller-listan 19 kertaa. Bridgerton-teokset kertovat englantilaisesta yläluokkaisesta Bridgertonin perheestä, mihin kuuluu leskiäiti ja hänen kahdeksan aakkosjärjestyksessä nimettyä lastaan nimeltään Anthony, Benedict, Colin, Daphne, Eloise, Francesca, Gregory ja Hyacinth. Teokset sijoittuvat 1800-luvun alkuun yrjöjen aikakauden loppupuolelle ja kertovat Bridgertonin sisarusten tosirakkauden etsimisestä ja avioliittojen alkuvaiheista. Toisen suomennetun sarjan Rokesbyn voidaan puolestaan katsoa olevan Bridgerton- teosten esiosa, sillä se kertoo Bridgertonien naapureina asuvan Rokesbyn perheen veljessarjan elämästä 1700-luvun lopulla, ja sijoittuu Bridgertonin perheen vanhempien nuoruuteen. Quinnin teoksiin perustuva televisiosarja Bridgerton, joka on Chris Van Dusenin luoma ja Shonda Rhimesin tuottama, sai ensi-esityksensä Netflix-suoratoistopalvelussa 25. joulukuuta 2020. Sarjan pääosissa ovat ensimmäisellä kaudella Phoebe Dynevor ja Regé-Jean Page. Sarja keräsi kuukaudessa yli 82 miljoonaa katsojaa ja siitä tuli Netflixin katsotuin sarja. Sarjan toinen kausi sai ensi-esityksensä 25. maaliskuuta 2022, ja sen pääosissa ovat Jonathan Bailey ja Simone Ashley. == Ura == Quinn kirjoitti ensimmäisen romanttisen romaaninsa jo teini-ikäisenä, mutta sitä ei koskaan julkaistu. Quinnilla on tutkinto taidehistoriasta Harvardin yliopistosta. Myöhemmin hän vaihtoi pääainettaan lääketieteeseen ja hänet hyväksyttiin Yalen yliopiston lääketieteelliseen tiedekuntaan, jossa hän opiskeli jonkin aikaa ennen kuin ryhtyi täysipäiväiseksi kirjailijaksi. Hän otti kirjailijanimen käyttöön lääketieteen opintojen vuoksi koska hän halusi pitää urat erillään ja valitsi nimen Quinn sen perusteella, että hänen kirjansa olisivat suositun kirjailijan Amanda Quickin kirjojen läheisyydessä kirjakaupoissa. Quinn voitti Romance Writers of America -yhdistyksen RITA Award -palkinnot parhaasta historiallisesta romaanista teoksella On the Way to the Wedding vuonna 2007 ja teoksella The Secret Diaries of Miss Miranda Cheever vuonna 2008. == Yksityiselämä == Quinn asuu Seattlessa ja on naimisissa Harvardin yliopistossa opiskeluaikanaan tapaamansa lääkäri Paul Pottingerin kanssa. Quinnin isä Steve Cotler oli myös kirjailija, joka kirjoitti lastenkirjoja. Cotler ja hänen tyttärensä Ariana Cotler, Quinnin nuorempi sisar, kuolivat rattijuopon aiheuttamassa auto-onnettomuudessa 29.6.2021. == Suomennetut teokset == === Bridgerton-teokset === * * * * * * * * * === Rokesby-teokset === * * * * == Lähteet == == Aiheesta muualla == * Virallinen sivusto * Kirjailija suomalaisen kustantajan sivuilla Luokka:Yhdysvaltalaiset kirjailijat Luokka:Vuonna 1970 syntyneet Luokka:Elävät henkilöt
Windfall (vuoden 2022 elokuva)

Windfall on vuonna 2022 ensi-iltansa saanut yhdysvaltalainen jännityselokuva, jonka on ohjannut Charlie McDowell ja käsikirjoittanut Andrew Kevin Walker ja Justin Lader. Sen pääosia esittävät Lily Collins, Jesse Plemons ja Jason Segel. Elokuva kertoo rikollisesta, joka ryöstää varakkaan pariskunnan huvilan, mutta jää kiinni itse teossa. ==Rooleissa== == Lähteet == Luokka:Yhdysvaltalaiset jännityselokuvat Luokka:Vuoden 2022 yhdysvaltalaiset elokuvat Luokka:Netflix-alkuperäiselokuvat
Lefamuliini

Lefamuliini (C28H45SNO5) on pleuromutiliinijohdannaisiin kuuluva orgaaninen yhdiste. Yhdistettä käytetään lääketieteessä antibioottina hoidettaessa muuten vaikeasti hoidettavia infektioita. ==Ominaisuudet ja käyttö== Lefamuliinin antibioottiset ominaisuudet perustuvat siihen, että se sitoutuu bakteerien ribosomien 50S-alayksikköön. Sitoutuessaan yhdiste estää peptidyylitransferaasin toiminnan ja siten proteiinisynteesin. Lefamuliini tehoaa erityisesti grampositiivisiin bakteereihin kuten stafylokokkeihin, myös MRSA:han. Aine tehoaa myös eräisiin gramnegatiivisiin bakteereihin, esimerkiksi Haemophilus influenzae-bakteeriin. Lääkeaine annostellaan ruiskeena suoneen tai tablettina. Lefamuliini hyväksyttiin markkinoille Yhdysvalloissa vuonna 2019 ja Euroopan unionin alueella 2020 keuhkokuumeen hoitoon. Sitä käytetään erityisesti muille antibiooteille vastustuskykyisten infektioiden hoidossa. ==Haittavaikutukset== Lefamuliinin aiheuttamat haittavaikutukset ovat useimmiten lieviä, ja niitä voivat olla muun muassa pääkipu, huonovointisuus ja ripuli. Yhdiste on sikiöille myrkyllistä. ==Lähteet== Luokka:Antibiootit
Alain Barrière

Alain Barrière (oik. Alain Bellec, 18. marraskuuta 1935 – 18. joulukuuta 2019) oli ranskalainen laulaja. Barrière aloitti insinööriopinnot 1955 École nationale supérieure d'arts et métiers -korkeakoulussa Angers'ssa ja innostui opiskeluaikanaan musiikista ja aloitti kappaleiden tekemisen. Barrière valmistui 1960, mutta jatkoi musiikin parissa. Hän voitti 1961 Coq d’or -kykykilpailun kappaleella "Cathy", minkä myötä hän sai levytyssopimuksen. Barrière edusti Ranskaa vuoden 1963 Eurovision laulukilpailussa kappaleella "Elle était si jolie". Kappale sijoittui kilpailussa jaetulle viidennelle sijalle. Barrière julkaisi debyyttialbuminsa Ma vie vuonna 1964. Barrière esitti pääosaa vuoden 1966 elokuvassa Pas de panique, mutta jatkoi tuon jälkeen laulajana. Suurin menestyskappale Tu t’en vas (1975) myi yli 200 000 kappaletta. Barrière mani naimisiin 1975 ja avasi vaimonsa kanssa Le Stirwen -viihderavintolan. Barrière kuitenkin joutui vero-ongelmiin, minkä vuoksi muutti Yhdysvaltoihin 1977 ja asui siellä neljä vuotta. Ranskaan palattuaan hän yritti paluuta, mutta albumit Un peu de sang breton ja La mer est là eivät menestyneet. Barrière muutti Quebeciin Kanadaan, josta palasi Ranskaan 1990-luvun alussa. 1997 Barrière julkaisi kokoelmalevyn Ma vie: Trente années de chansons, joka sisälsi hänen vanhoja hittejään sekä albumin Barrière 97. Barrière julkaisi 2006 omaelämänkerran Ma Vie. Hän kuoli 84-vuotiaana 18. joulukuuta 2019. ==Lähteet== *Alain Barrière ===Viitteet=== Luokka:Ranskalaiset laulajat Luokka:Ranskan euroviisuedustajat Luokka:Vuoden 1963 euroviisuedustajat Luokka:Vuonna 1935 syntyneet Luokka:Vuonna 2019 kuolleet
Anna Behse

Anna Thérèse Behse (13. marraskuuta 1877 Helsinki – 4. huhtikuuta 1974 Helsinki) oli suomalainen laulunopettaja, joka käynnisti Kristillinen tiede -yhteisön toiminnan Suomessa.Ylioppilasmatrikkeli 1853–1899 : Anna Behse Anna Behsen vanhemmat olivat kollegiasessori Peter Wilhelm Arnold Behse (1835–1881) ja Maria Thérèse af Forselles. Hän pääsi ylioppilaaksi 1895 (Läroverket för gossar och flickor) ja opiskeli musiikkia Dresdenissä ja Berliinissä vuosina 1903–1910. Behse toimi laulunopettajana Helsingissä. Hän tutustui kristilliseen tieteeseen opiskellessaan Saksassa vuonna 1919 ja hän aloitti yhteisön toiminnan Suomessa. Behse oli Suomessa ensimmäinen virallisesti rekisteröity kristillinen parantaja eli Christian Science -praktikko. Kristillisen Tieteen Yhdistys – Kristen Vetenskaps Samfund (The Christian Science Society) perustettiin Helsinkiin vuonna 1955.Kristillisen Tieteen yhdistys ry : Kristillinen tiede -taustatietoa Ylioppilasmatrikkeli 1853–1899 : Petter Wilhelm Arnold Behse Anna Behsen veli oli silmä- ja sotilaslääkäri, lääkintäeverstiluutnantti Emil Alfons Behse (1874–1938).Ylioppilasmatrikkeli 1853–1899 : Emil Alfons Behse Viisilapsinen perhe asui omistamassaan Kaivopuiston huvilassa, jonka tontilla on nykyisin Viron Helsingin- suurlähetystö. == Lähteet == Luokka:Suomalaiset musiikkipedagogit Luokka:Suomalaiset uskonnolliset vaikuttajat Luokka:Vuonna 1877 syntyneet Luokka:Vuonna 1974 kuolleet
Mary Breen

Mary Patricia Breen (3. tammikuuta 1933 Randwick – 1. lokakuuta 1977 Cremorne) oli australialainen kuulantyöntäjä. Hänen ennätyksensä on 14,01 metriä vuodelta 1962. Breen edusti Australiaa Melbournen kesäolympialaisissa 1956, muttei päässyt finaaliin. == Lähteet == Luokka:Australialaiset kuulantyöntäjät Luokka:Vuonna 1933 syntyneet Luokka:Vuonna 1977 kuolleet
Marg Woodlock

Margaret Joy ”Marg” Woodlock (s. 20. toukokuuta 1938) on australialainen kuulantyöntäjä. Hänen ennätyksensä on 13,26 metriä vuodelta 1959. Woodlock edusti Australiaa Melbournen kesäolympialaisissa 1956, muttei päässyt finaaliin. == Lähteet == Luokka:Australialaiset kuulantyöntäjät Luokka:Vuonna 1938 syntyneet Luokka:Elävät henkilöt
Ejnar Hallberg

Carl Ejnar Hannibal Hallberg (20. elokuuta 1880 Helsinki – 3. marraskuuta 1972 Helsinki) oli suomalainen pankinjohtaja, liikemies ja numismaatikko.Ylioppilasmatrikkeli 1853–1899 : Carl Ejnar Hannibal HallbergKuka kukin on 195450 år, Hufvudstadsbladet, 20.08.1930, nro 222, s. 6, Kansalliskirjaston digitaaliset aineistotFil. mag. Ejnar Hallberg 60 år, Hufvudstadsbladet, 20.08.1940, nro 224 (2. painos), s. 4, Kansalliskirjaston digitaaliset aineistot Hallbergin vanhemmat olivat insinööri, valtioneuvos, filosofian kunniatohtori Emil Fredrik Mauritz Hallberg ja Anna Emilia Schildt. Hän pääsi ylioppilaaksi 1899 (Läroverket för gossar och flickor) ja valmistui Helsingin yliopistosta filosofian kandidaatiksi 1905 ja filosofian maisteriksi 1907. Hallberg opiskeli pankkialaa Lontoossa vuonna 1906. Hallberg oli Pohjoismaiden Osakepankin palveluksessa vuodesta 1907 ja Pohjoismaiden Yhdyspankin palveluksessa osastopäällikkönä 1919–1947. Hän oli Oy Schildt & Hallbergin johtokunnan jäsenenä vuodesta 1924 ja johtokunnan puheenjohtajana vuodesta 1941. Hallberg oli numismatiikan harrastaja ja hän jatkoi isänsä valtioneuvos Mauritz Hallbergin keräämän kokoelman kartuttamista.Sirkka Mäki : Hallberg ja Hallbergin kokoelma, Numismaatikko 19(1983) : 5, s. 179-182 (Finna) Ejnar Hallberg oli naimisissa vuodesta 1915 Olga Margaretha Arppen kanssa. == Lähteet == Luokka:Suomalaiset pankinjohtajat Luokka:Suomalaiset numismaatikot Luokka:Suomalaiset liikemiehet Luokka:Vuonna 1880 syntyneet Luokka:Vuonna 1972 kuolleet
Siren (Blackstar Halo)

Siren on suomalaisen heavy metal -yhtye Blackstar Halon kolmas studioalbumi, joka julkaistiin 13. syyskuuta 2019. == Kappaleet == # # # # # # # # # # == Arvostelut == * Desibeli.net: Blackstar Halo: Siren Viitattu 10.1.2023. * Imperiumi: 6/10Levyarvostelu: Blackstar Halo - Siren Viitattu 3.4.2022. * Kaaoszine: 6/10Blackstar Halon ”Siren” on hyvin hiottu ja tasainen paketti Viitattu 3.4.2022. * Nousu.net: Blackstar Halo - Siren Viitattu 3.4.2022. == Lähteet == Luokka:Vuoden 2019 albumit Luokka:Blackstar Halon albumit
Emilia Kilpua

Emilia Kilpua (s. 18. marraskuuta 1977 Oulu) on suomalainen avaruusfysiikan professori. Hän on toiminut Helsingin yliopistossa fysiikan apulaisprofessorina vuodesta 2015 ja professorina vuodesta 2020 lähtien. Euroopan tiedeneuvosto myönsi hänelle arvostetun ERC Consolidator Grant -hankerahoituksen vuosille 2017-2022.Curriculum Vitae Suomalainen tiedeakatemia myönsi hänelle vuonna 2021 Väisälä-palkinnon, joka myönnetään uran aktiivivaiheessa olevalle, ansioituneelle tutkijalle. == Biografia == * Emilia Kilpua & Hannu Koskinen, Aurinko. Tuttu ja tuntematon tähtemme (Gaudeamus 2023) == Lähteet == == Aiheesta muualla == * Emilia Kilpuan blogi, Helsingin yliopisto. Luokka:Suomalaiset fyysikot Luokka:Suomalaiset professorit Luokka:Helsingin yliopiston professorit Luokka:Vuonna 1977 syntyneet Luokka:Elävät henkilöt
Kolma (järvi)

Kolma on järvi, joka sijaitsee Kolman kylällä Joroisissa. Järvi kuuluu Vuoksen vesistöön ja on pinta-alaltaan noin 110 hehtaaria. Kolmalla on yleinen uimaranta Uimarannantien varrella. Kolman kyläyhdistys on vuonna 2020 aloittanut uimarannan uudistamistyön, jossa uimaranta siirtyy hieman eri kohtaan järven rannalla. ==Järven kunnostus== Vuosituhannen vaihteessa Kolman kylällä tehtiin kansalaisopiston kurssilla kolme avorysää, joilla Kolma- järvestä on pyydetty pois roskakalaa. Vuonna 2002 Joroisten kunta valitsi järven yhdeksi Ympäristökeskuksen kanssa kunnostettavaksi kohteeksi, jolloin järveä niitettiin kolmena vuonna noin viiden hehtaarin alalta. Tämän jälkeen kyläläiset ovat niittäneet järveä talkoovoimin omalla niittokoneella. Vuonna 2021 niitettiin vesikasveja Kolman pohjoisosissa kunnostushankkeen kautta. Vuonna 2013 järven luusuaan rakennettiin uusi pohjapato, joka mitoitettiin siten, etteivät vallinneet vedenkorkeudet muuttuneet. Pohjapadon paikalla oli aiemmin 1990-luvun alussa syntynyt kivipato. ==Lähteet== Luokka:Joroisten järvet
Etiamsi omnes, ego non

Etiamsī omnes, ego nōn on latinankielinen sanonta, joka tarkoittaa "Vaikka kaikki muut, en minä". == Alkuperä == Lause on peräisin Matteuksen evankeliumista. Pääsiäisaterian jälkeen Öljymäellä Jeesus ennustaa, että sinä yönä kaikki opetuslapset luopuvat hänestä. Pietari sanoi silloin: "Vaikka kaikki muut luopuisivat sinusta, minä en koskaan luovu". Latinankielisessä Versio Vulgatassa lause kuuluu: "Et si omnes scandalizati fuerint in te, ego numquam scandalizabor." == Merkitys ja käyttö == Sanonta kertoo, että henkilö sanoutuu irti epäoikeudenmukaisuuksista, jotka yleinen mielipide hyväksyy. Philipp von Boeselager antoi kirjoittaa lauseen talonsa frontaaliin. Hän oli saksalaisupseerina osallistunut Hitlerin salamurhayritykseen 20.7.1944, mutta jäänyt henkiin. Historioitsija Joachim Fest, jonka kirjan pohjalta Hitlerin viimeisiä päiviä kuvaava elokuva Perikato on tehty, antoi muistelmiensa nimeksi Ich nicht ("En minä"). Venäjällä lause on laskuvarjojääkärien tunnuksena muodossa "ei kukaan paitsi me" (nikto krome nas). == Lähteet == Luokka:Latinankieliset fraasit Luokka:Lentävät lauseet
Mandira Bedi

Mandira Bedi (s. 15. huhtikuuta 1972 Kalkutta, Länsi-Bengali, Intia) on intialainen näyttelijä, televisiojuontaja ja muotisuunnittelija, joka on työskennellyt pääasiassa hindinkielisissä tuotannoissa. Hän on näytellyt muun muassa menestyselokuvissa Dilwale Dulhania Le Jayenge (1995) ja Saaho (2019). == Yksityiselämä == Bedi meni naimisiin elokuvaohjaaja Raj Kaushalin kanssa vuonna 1999. Heidän poikansa syntyi vuonna 2011. He adoptoivat 4-vuotiaan tyttären vuonna 2020. Bedi jäi leskeksi Kaushalin kuoltua sydäninfarktiin 30. kesäkuuta 2021. == Filmografia == Vuosi Elokuva Rooli Kieli Muuta 1995 Dilwale Dulhania Le Jayenge Preeti Singh Hindi 2000 Badal Hindi 2004 Shaadi Ka Laddoo Tara Hindi Manmadhan Psykiatri Tamili 2005 Naam Gum Jaayega Nalini Hindi Bali Anchal Hindi Divorce Renuka Joshi Hindi 2007 Dus Kahaniyaan Pooja Hindi Osassa Matrimony 2008 Meerabai Not Out Meera A. Achrekar Hindi 2009 42kms Sanjana Hindi 2014 O Teri Sherry Hindi 2017 Ittefaq Devin vaimo Hindi 2018 Vodka Diaries Shikha Dixit Hindi 2019 The Tashkent Files Indira Joseph Roy Hindi Saaho Kalki Telugu/ hindi/tamili == Televisio == Vuosi Ohjelma Rooli 1994 Shanti Shanti 1995 Aahat 1995 Aurat Pragati 1997–1998 Ghar Jamai Chandni 1999 Hello Friends Julie 2001 Dushman Sujata CID Reshma 2001–2003 Kyunki Saas Bhi Kabhi Bahu Thi Mandira Kapadia 2003 Jassi Jaissi Koi Nahin Mandira 2004–2006 Sarabhai vs Sarabhai Cookie Sharma 2005 Fame Gurukul Juontaja CID: Special Bureau Sagarika Deal Ya No Deal Juontaja 2006 Fear Factor India Kilpailija 2007–2008 Funjabbi Chak De Juontaja 2008 Mahabharat Draupadi Jo Jeeta Wohi Super Star Juontaja 2009 Ek Se Badhkar Ek – Jalwe Sitaron Ke Juontaja Fear Factor: Khatron Ke Khiladi Kilpailija 2013 Indian Idol Junior Juontaja 24 Nikita Rai 2014 Gangs of Haseepur Tuomari 2015 I Can Do That Kilpailija 2016 India’s Deadliest Roads Itsenään 2018 MTV Troll Police Vieras == Websarjat == Vuosi Ohjelma Rooli Kanava Kieli 2018 Smoke Tia Eros Now Hindi 2019 Thinkistan Anushka Shroff MX Player Hinglish Shaadi Fit Juontaja MX Player Hindi 2017 Romil & Jugal Ahalya Alt Balaji Hindi 2021 Qubool Hai 2.0 Damini Sood ZEE5 Hindi Six Ruhana Dhulaap Disney Hotstar Hindi == Lähteet == == Aiheesta muualla == * * Luokka:Intialaiset näyttelijät Luokka:Intialaiset televisiojuontajat Luokka:Vuonna 1972 syntyneet Luokka:Elävät henkilöt
Terry Reintke

Terry Reintke (5. toukokuuta 1987 Gelsenkirchen) on saksalainen poliitikko. Hän on ollut Euroopan parlamentin jäsen vuodesta 2014. Reintke edustaa Liittouma 90/Vihreät-puoluetta. Euroopan parlamentissa hän kuuluu Vihreät / Euroopan vapaa allianssi -ryhmään, jonka varapuheenjohtaja hän on ollut vuodesta 2019 lähtien. Reintke on myös ollut toinen Euroopan parlamentin HLBTI-asioita käsittelevän laajennetun työryhmän puheenjohtajista vuodesta 2017 alkaen. == Ura == Reintke oli 14-vuotiaana mukana perustamassa Saksan vihreiden nuorten paikallisjärjestöä. Reintke opiskeli valtiotieteitä Berliinissä, Edinburghissa ja Sarajevossa vuosina 2006–2011. Hänen Freie Universität Berlin -yliopistossa kirjoittamansa opinnäytteen aiheena oli seksuaalinen väkivalta sodanjälkeisessä Bosniassa. Hän nousi vuonna 2010 Euroopan vihreiden nuorten johtokuntaan, jossa hän oli vuosina 2011–2013 järjestön tiedottaja. Hän oli noina vuosina myös Saksan liittopäivien jäsenen Ulrich Schneiderin avustaja. Reintke oli ehdolla vuoden 2014 europarlamenttivaaleissa Saksassa edustaen Liittouma 90/Vihreät-puoluetta. Hänen vaaliteemoinaan olivat eurooppalainen sosiaali-, naisten- ja HLBT- politiikka. Reintke tuli valituksi. Reintke valittiin marraskuussa 2017 yhdeksi Euroopan parlamentin HLBTI-asioita käsittelevän laajennetun työryhmän kahdesta puheenjohtajasta. Reintke osallistui 26. kesäkuuta 2016 Istanbulissa pidettyyn Pride-kulkueeseen. Paikallinen hallinto oli kieltänyt kulkueen järjestämisen ja määräsi sen hajotettavaksi. Poliisi otti Reintken kiinni mutta vapautti hänet pian. Eräitä muitakin saksalaisia vihreitä poliitikkoja otettiin kiinni tai pidätettiin heidän osallistuttuaan kulkueeseen. Reintke jatkoi kauttaan Euroopan parlamentissa tultuaan valituksi Saksan europarlamenttivaaleissa 2019. Vaalien jälkeen hänet valittiin yhdeksi Vihreät / Euroopan vapaa allianssi -ryhmän varapuheenjohtajista. Hän oli jäsenenä Euroopan unionin ja Yhdistyneen kuningaskunnan parlamenttien yhteisessä brexit-toimikunnassa. == Poliittiset näkemykset == Vuonna 2017 Reintke piti esillä Euroopan parlamentin täysistuntosalissa me too -kampanjan tunnusta ja kertoi julkisesti tapauksesta, jossa häneen käytiin käsiksi seksuaalisesti. Reintken mukaan me too -kampanjassa ei ole kyse ”pelkästä mediahypetyksestä”, ja hän vaati rakenteellista muutosta seksuaalisen väkivallan käsittelyyn. Reintke arvosteli Unkarin pääministerin Viktor Orbánin pyrkimystä rajoittaa transihmisten laillista tunnustamista. Reintken mukaan laillinen tunnustaminen on ”transihmisten suojelun pohja”, jota ilman he ”altistuvat laajalle syrjinnälle ja häirinnälle”. Reintke ilmaisi myös tukensa Britannian translapsille ja -nuorille. Reintken mukaan Britanniassa on vihamielinen transvastainen feministinen liike, joka ”on läikkymässä muihin osiin Eurooppaa”. Reintken mukaan feminismissä on kyse ”kaikkien sukupuolen vapauttamisesta”. == Lähteet == == Aiheesta muualla == * Kotisivut * Luokka:Saksalaiset europarlamentaarikot Luokka:Saksalaiset vihreät poliitikot Luokka:Vuonna 1987 syntyneet Luokka:Elävät henkilöt
José Guardiola

José Guardiola Díaz de Rada (22. lokakuuta 1930 – 9. huhtikuuta 2012) oli espanjalainen laulaja. Guardiola tuli tunnetuksi Espanjassa ja Latinalaisessa Amerikassa ulkomaalaisten kappaleiden espanjankielisten versioiden tulkitsijana. Guardiola edusti Espanjaa vuoden 1963 Eurovision laulukilpailussa kappaleella Algo prodigioso. Kappale sijoittui 16 kilpailijan joukosta jaetulle 12. sijalle. ==Diskografia== ===Albumithttps://www.discogs.com/es/artist/986032-Jose-Guardiola=== *Una Nueva Melodia (1961) *El Dia Mas Largo ... (1963) *Jose Guardiola (1976) *Recordando A Artur Kaps (1976) *Desde Mexico (1976) *Canta En Català: La Mare / El Meu Avi (1987) *40 Aniversario (1998) ==Lähteet== * ===Viitteet=== Luokka:Espanjalaiset laulajat Luokka:Espanjan euroviisuedustajat Luokka:Vuoden 1963 euroviisuedustajat Luokka:Vuonna 1930 syntyneet Luokka:Vuonna 2012 kuolleet
Jacqueline West

Jacqueline West on yhdysvaltalainen puvustaja ja pukusuunnittelija, joka on tehnyt urallaan puvustuksia useisiin menestyneisiin elokuviin. West saanut parhaan puvustuksen Oscar-palkintoehdokkuuden neljästi elokuvista Quills – syntiset säkeet (2003), Benjamin Buttonin uskomaton elämä (2008), The Revenant (2015) ja Dyyni (2021). == Filmografia == * Nouseva aurinko (1993) * Unohtumaton yö (2000) * Quills – syntiset säkeet (2000) (Oscar-ehdokkuus) * Leo (2002) * Kerran bändäri - aina bändäri (2002) * Herrasmiesliiga (2003) * The New World (2005) * Down in the Valley (2005) * Lonely Hearts Killers (2006) * The Invasion - tunkeutujat (2007) * Benjamin Buttonin uskomaton elämä (2008) (Oscar-ehdokkuus) * State of Play (2009) * The Social Network (2010) * Vettä elefanteille (2011) * The Tree of Life (2011) * To the Wonder (2012) * Argo (2012) * Seventh Son (2014) * The Gambler (2014) * Knight of Cups (2015) * The Revenant (2015) (Oscar-ehdokkuus) * Live by Night (2016) * Song to Song (2017) * Dyyni (2021) (Oscar-ehdokkuus yhdessä Bob Morganin kanssa) * Killers of the Flower Moon (2022) * Dyyni: Osa kaksi (2023) == Lähteet == == Aiheesta muualla == * * Luokka:Elokuvapukusuunnittelijat Luokka:Yhdysvaltalaiset henkilöt Luokka:Elävät henkilöt Luokka:Syntymävuosi puuttuu
Jacques Raymond

Jacques Raymond (oik. Jozef Remon, s. 13. lokakuuta 1938) on belgialainen laulaja. Raymond edusti Belgiaa vuoden 1963 Eurovision laulukilpailussa kappaleella Waarom?. Kappale sijoittui 16 kilpailijan joukosta kymmenenneksi. Raymond edusti Belgiaa Eurovision laulukilpailussa uudestaan vuonna 1971 duettona Lily Castelin kanssa kappaleella Goeiemorgen, morgen. Kappale sijoittui 18 kilpailijan joukosta jaetulle 14. sijalle. ==Diskografia== ===Albumithttps://www.discogs.com/artist/523546-Jacques-Raymond=== *Zang Bij Jacques Raymond & Louis Neefs / Zang Bij Louis Neefs & Jacques Raymond (1967) *Volume 3 (1968) *Volume 4 (1970) *3 Generaties Raymond, 3 Generations Accordeon (1971) *Jacques Raymond (1971) *Jacques Raymond Vol. 6 (1972) *Waar Liefde Is ... (1973) *My Concerto (1974) *Volume 8 (1979) *Singt Deutsche Schlager (1981) *In Eine Kleine Bar Musik (1984) *Aan Jou... ...En Vlaanderen (1985) *Liedjes Van Vroeger.... En Nu (1990) *Verliefd Zijn (1994) *Jij Bent Alles (1998) *Duets (2007) ==Lähteet== Luokka:Belgialaiset laulajat Luokka:Belgian euroviisuedustajat Luokka:Vuoden 1963 euroviisuedustajat Luokka:Vuoden 1971 euroviisuedustajat Luokka:Vuonna 1938 syntyneet Luokka:Elävät henkilöt